Bitka kod Arlona (1793)
<s>Bitka kod Arlona se odigrala 9. juna 1793. godine za vrijeme Rata Prve koalicije u današnjoj istočnoj Belgiji između francuskih republikanskih snaga pod generalom Houchardom na jednoj, i austrijskih snaga pod generalom Gottfriedom von Schröderom.</s><s>Do nje je došlo u trenutku nakon što su francuske snage, poslije niza velikih uspjeha prethodne godine, pretrpile poraze te prisiljene na povlačenje iz Austrijske Nizozemske i dijela Njemačke, a Mainz, gdje je bio smješten veliki francuski garnizon, našao pod opsadom.</s><s>Francuska Rajnska armija i Houchardova Moselska armija su ga od Odbora javnog spasa dobile zadatak deblokirati, a što je trebalo izvesti koordiniranim dvokrakim napadom.</s><s>Houchard je prikupio svoje snage i napao Austrijance koji su zauzeli obrambenni položaj kod Arlona.</s><s>Francuzi su, iako nisu raspolagali značajnijom brojčanom premoći, uspjeli probiti austrijske linije i prisiliti Austrijance na povlačenje.</s><s>Houchard, međutim, nije iskoristio priliku da eksploatira uspjeh i goni neprijatelja, te je Mainz mjesec dana kasnije prisiljen na kapitulaciju.</s><s>Usprkos toga Houchard je nakon toga dobio zapovjedništvo nad Sjevernom armijom.</s>

<s>Literatura 
 Général de Jomini: Histoire critique et militaire des campagnes de la Révolution (1811);
 A. Hugo: Histoire des armées françaises de 1792 à 1837 (1838);
 P. Giguet: Histoire militaire de la France (1849);
 C. Clerget: Tableaux des armées françaises pendant les guerres de la Révolution (Librairie militaire 1905).</s>

<s>1793
Francuske bitke
Rat Prve koalicije</s>

